CELEX: 32006R1114
Language: lv
Date: 2006-07-20 00:00:00
Title: Komisijas Regula (EK) Nr. 1114/2006 ( 2006. gada 20. jūlijs ) par atsevišķu preču klasifikāciju kombinētajā nomenklatūrā

21.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 199/3
            
         
      KOMISIJAS REGULA (EK) Nr. 1114/2006
   (2006. gada 20. jūlijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 20. jūlijā
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 996/2006 (OV L 179, 1.7.2006., 26. lpp.).
   
      (2)  OV L 302, 19.10.1992., lpp. 1. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Preparāts šķidruma veidā, kura pamatsastāvdaļa ir arnikas tinktūra (arnikas/ekstrakta attiecība 1:10), iesaiņots mazumtirdzniecībai 50 ml tilpuma pudelītēs, ar spirta tilpumkoncentrāciju 45 %.
                              Uz iepakojuma norādīts, ka preparāts paredzēts cilvēku vajadzībām, kas ir citādākas nekā liķieru ražošana.
                              Ieteicamā deva: 30 līdz 50 pilieni, atšķaidīti ar pusglāzi ūdens, 2–3 reizes dienā.
                           
                        
               
                  2208 90 69
               
               
                  Klasifikācija ir noteikta pamatojoties uz Kombinētās nomenklatūras interpretācijas vispārīgajiem noteikumiem Nr. 1 un Nr. 6, 13. nodaļas 1. d) piezīmi un KN kodu 2208, 2208 90 un 2208 90 69 aprakstiem.
                  Preparāts ir dzēriens, kuru nevar klasificēt 13. nodaļā.
                  To nevar uzskatīt par 3004. pozīcijas medikamentu, tāpēc ka tas neatbilst 30. nodaļas 1. papildu piezīmē noteiktajiem kritērijiem.
                  Preparāts jāklasificē kā 2208 pozīcijas alkoholiskais dzēriens (HS skaidrojumu 2208 pozīcijas trešais punkts, 16. daļa).
               
            
                  
                              2.
                           
                           
                              Preparāts šķidruma veidā, iesaiņots mazumtirdzniecībai 30 ml tilpuma pudelītēs, ar spirta tilpumkoncentrāciju 68 %, kura sastāvā:
                              
                                          —
                                       
                                       
                                          ceļmallapu (Plantago lanceolata) lapas, timiāna (Thymus vulgaris) un salmeņu (Helichrysum italicum) ziedi
                                       
                                       
                                          2,1 g
                                       
                                    
                                          —
                                       
                                       
                                          propolisa sausais ekstrakts
                                       
                                       
                                          84 mg
                                       
                                    
                                          —
                                       
                                       
                                          liofilizēts grindelijas ekstrakts (Grindelia robusta)
                                       
                                       
                                          45 mg
                                       
                                    
                                          —
                                       
                                       
                                          eikalipta (Eucalyptus globulus) ēteriskā eļļa
                                       
                                       
                                          10,5 mg
                                       
                                    
                                          —
                                       
                                       
                                          parastās priedes (Pinus sylvestris) ēteriskā eļļa
                                       
                                       
                                          10,5 mg
                                       
                                    
                                          —
                                       
                                       
                                          spirts
                                       
                                    
                                          —
                                       
                                       
                                          ūdens
                                       
                                    Uz iepakojuma norādīts, ka preparātu var izmantot elpošanas atvieglošanai, un tas ir paredzēts cilvēku vajadzībām.
                              Ieteicamā deva: 25 pilieni, atšķaidīti nelielā ūdens daudzumā, 3 reizes dienā.
                           
                        
               
                  2208 90 69
               
               
                  Klasifikācija ir noteikta pamatojoties uz Kombinētās nomenklatūras interpretācijas vispārīgajiem noteikumiem Nr. 1 un Nr. 6 un KN kodu 2208, 2208 90 un 2208 90 69 aprakstiem.
                  Preparātu nevar uzskatīt par 3004 pozīcijas medikamentu, tāpēc ka tas neatbilst 30. nodaļas 1. papildu piezīmē noteiktajiem kritērijiem.
                  Preparāts jāklasificē kā 2208 pozīcijas alkoholiskais dzēriens (HS skaidrojumu 2208. pozīcijas trešais punkts, 16. daļa).
               
            
                  
                              3.
                           
                           
                              Preparāts šķidruma veidā, iepakots mazumtirdzniecībai 30 ml tilpuma pudelītēs, ar spirta tilpumkoncentrāciju 70 %, kura sastāvā:
                              
                                          —
                                       
                                       
                                          propoliss (38 mg/ml ir minimālā koncentrācija no kopējā flavonoīdu satura, kas izteikti kā galangīni, minimālais)
                                       
                                       
                                          masas 16 %
                                       
                                    
                                          —
                                       
                                       
                                          spirts
                                       
                                    
                                          —
                                       
                                       
                                          ūdens
                                       
                                    Uz iepakojuma norādīts, ka preparātu var izmantot rīkles dabīgo pretestības spēju paaugstināšanai, un tas ir paredzēts cilvēku vajadzībām.
                              Ieteicamā deva: 40 līdz 60 pilieni dienā uz tējkarotes cukura vai medus.
                           
                        
               
                  2208 90 69
               
               
                  Klasifikācija ir noteikta pamatojoties uz Kombinētās nomenklatūras interpretācijas vispārīgajiem noteikumiem Nr. 1 un Nr. 6, 30. nodaļas 1. a) piezīmi un KN kodu 2208, 2208 90 un 2208 90 69 aprakstiem.
                  Preparātu nevar uzskatīt par 30. nodaļas medikamentu.
                  Preparāts jāklasificē kā 2208 pozīcijas alkoholiskais dzēriens (HS skaidrojumu 2208 pozīcijas trešais punkts, 16. daļa).
               
            
                  
                              4.
                           
                           
                              Preparāts šķidruma veidā, iesaiņots pārdošanai mazumtirdzniecībā 30 ml tilpuma pudelītēs, ar spirta tilpumkoncentrāciju 70 %, kura sastāvā:
                              
                                          —
                                       
                                       
                                          propolisa ūdens-spirta izvilkums (standartizēts ar propolisa dabīgo sauso ekstraktu)
                                       
                                       
                                          0,6 g
                                       
                                    
                                          —
                                       
                                       
                                          spirts
                                       
                                    
                                          —
                                       
                                       
                                          ūdens
                                       
                                    Uz iepakojuma norādīts, ka preparāts ir paredzēts patēriņam cilvēku vajadzībām, tā ieteicamā deva ir 25 pilieni vienreiz vai divreiz dienā, atšķaidīti ar pusglāzi ūdens. To var izmantot arī mutes skalošanai, 25 pilienus atšķaidot ar vajadzīgo ūdens daudzumu.
                           
                        
               
                  2208 90 69
               
               
                  Klasifikācija ir noteikta pamatojoties uz Kombinētās nomenklatūras interpretācijas vispārīgajiem noteikumiem Nr. 1 un Nr. 6, 33. nodaļas 3. piezīmi un KN kodu 2208, 2208 90 un 2208 90 69 aprakstiem.
                  Produktu nevar uzskatīt par 3306 pozīcijas mutes skalošanas līdzekli, jo tas nav iesaiņots tādā formā, kas nepārprotami paredzēta šādam mērķim (HS skaidrojumu 33. nodaļas vispārīgo skaidrojumu ceturtās rindkopas b) apakšpunkts).
                  Preparāts jāklasificē kā 2208 pozīcijas alkoholiskais dzēriens (HS skaidrojumu 2208 pozīcijas trešais punkts, 16. daļa).
               
            
                  
                              5.
                           
                           
                              Preparāts šķidruma veidā, kura pamatsastāvdaļa ir upeņu (Ribes Nigrum) pumpuru glicerīna macerāts (drogas/ekstrakta attiecība 1:20), iesaiņots pārdošanai mazumtirdzniecībā 100 ml tilpuma pudelītēs, ar spirta tilpumkoncentrāciju 38 %.
                              Uz iepakojuma norādīts, ka preparāts paredzēts cilvēku vajadzībām, kas ir citādākas nekā liķieru ražošana.
                              Ieteicamā deva: 50 līdz 150 pilieni dienā, atšķaidīti nelielā ūdens daudzumā.
                           
                        
               
                  2208 90 69
               
               
                  Klasifikācija ir noteikta pamatojoties uz Kombinētās nomenklatūras interpretācijas vispārīgajiem noteikumiem Nr. 1 un Nr. 6, 13. nodaļas 1. d) piezīmi un KN kodu 2208, 2208 90 un 2208 90 69 aprakstiem.
                  Preparāts ir dzēriens, kuru nevar klasificēt 13. nodaļā.
                  Preparāts jāklasificē kā 2208 pozīcijas alkoholiskais dzēriens (HS skaidrojumu 2208. pozīcijas trešais punkts, 16. daļa).
               
            
                  
                              6.
                           
                           
                              Preparāts šķidruma veidā, iesaiņots pārdošanai mazumtirdzniecībā 30 ml tilpuma pudelītēs, ar spirta tilpumkoncentrāciju 20 %, kura sastāvā:
                              
                                          —
                                       
                                       
                                          propolisa ūdens-spirta izvilkums
                                       
                                       
                                          86,75 %
                                       
                                    
                                          —
                                       
                                       
                                          medus
                                       
                                       
                                          13 %
                                       
                                    
                                          —
                                       
                                       
                                          dabīga aromātviela (citrona)
                                       
                                       
                                          0,1 %
                                       
                                    
                                          —
                                       
                                       
                                          ksantāna sveķi
                                       
                                       
                                          0,1 %
                                       
                                    
                                          —
                                       
                                       
                                          citrona (Citrus limonum) ēteriskā eļļa
                                       
                                       
                                          0,05 %
                                       
                                    Preparāts ir iesaiņots aerosola flakonā un paredzēts mutes dobuma higiēnai. To iesmidzina tieši mutē.
                           
                        
               
                  3306 90 00
               
               
                  Klasifikācija ir noteikta pamatojoties uz Kombinētās nomenklatūras interpretācijas vispārīgajiem noteikumiem Nr. 1 un Nr. 6, VI sadaļas 2. piezīmi, 33. nodaļas 3. piezīmi un KN kodu 3306 un 3306 90 00 aprakstiem.
                  Preparāts ir iesaiņots formā, kas nepārprotami paredzēta mutes dobuma higiēnai (HS skaidrojumu 33. nodaļas vispārīgo skaidrojumu ceturtās rindkopas b) apakšpunkts).